PTTEP ปิดจ๊อบขายหุ้น “Partex Brasil” ในบราซิล บริหารพอร์ตลงทุน
PTTEP ปิดจ๊อบขายกิจการปิโตรฯ บราซิล Partex Brasil และ Partex Brasil Operações Petrolíferas เพื่อสอดรับแผนบริหารจัดการลงทุน
PTTEP ปิดจ๊อบขายกิจการปิโตรฯ บราซิล Partex Brasil และ Partex Brasil Operações Petrolíferas เพื่อสอดรับแผนบริหารจัดการลงทุน
30 ต.ค. 2564

บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ตามที่บริษัทได้รายงานเรื่อง การขายเงินลงทุนทั้งหมดในบริษัท Partex Brasil Ltda. และบริษัท Partex Brasil Operações Petrolíferas Ltda. เมื่อวันที่ 30 กรกฎาคม 2564 นั้น ปตท.สผ. ขอแจ้งว่าในวันที่ 29 ตุลาคม 2564 การดำเนินการตามเงื่อนไขต่าง ๆ ที่ระบุไว้ในสัญญาซื้อขายเสร็จสิ้นสมบูรณ์แล้ว
อนึ่งก่อนหน้านี้ PTTEP ระบุว่า ในวันที่ 30 กรกฎาคม 2564 บริษัท Participations and Explorations Corporation และ บริษัท Partex (Brazil) Corporation ซึ่งเป็นบริษัทย่อยของบริษัทฯ ได้ลงนามในสัญญาซื้อขายเพื่อขายเงินลงทุนทั้งหมดใน บริษัท Partex Brasil Ltda. และ บริษัท Partex Brasil Operações Petrolíferas Ltda. ซึ่งจดทะเบียนในสหพันธ์สาธารณรัฐบราซิล
พร้อมทั้งภาระผูกพันทั้งหมด ให้แก่บริษัท Ubuntu Engenharia e Serviços Ltda. การซื้อขายจะมีผลสมบูรณ์เมื่อบรรลุเงื่อนไขตามที่ระบุไว้ในสัญญาฯ ซึ่งรวมถึงการอนุมัติจาก National Agency of Petroleum, Natural Gas and Biofuels ของสหพันธ์สาธารณรัฐบราซิล โดยคาดว่าจะแล้วเสร็จภายในปี 2564
สำหรับบริษัท Partex Brasil Ltda. ถือสัมปทานในสัดส่วนร้อยละ 50 ในโครงการ Potiguar ซึ่งเป็นแหล่งผลิตน้ำมันดิบบนบก ตั้งอยู่ทางทิศตะวันออกเฉียงเหนือของสหพันธ์สาธารณรัฐบราซิล โดยมีปริมาณการขายน้ำมันดิบเฉลี่ยสำหรับปี 2563 อยู่ที่ 94 บาร์เรลต่อวัน (สัดส่วนร้อยละ 50) 
ทั้งนี้ การขายบริษัทดังกล่าวถือเป็นส่วนหนึ่งของการบริหารจัดการการลงทุน (Portfolio Rationalization) เพื่อให้สอดคล้องกับแผนกลยุทธ์การลงทุนของบริษัทฯ